**Atsteekkilumokierto** eli **käärmeenyrtti** (*Ipomoea corymbosa*) on köynnöskasvi, joka kasvaa luonnostaan Pohjois-Amerikan eteläosissa, Väli-Amerikassa ja Etelä-Amerikan keski- ja pohjoisosissa. Atsteekkilumokierrosta käytetään myös nahuatlinkielistä nimitystä *ololiuhqui* (vaihtoehtoiselta kirjoitusasultaan *ololiuqui*), joka on peräisin asteekeilta. Ololiuhqui ("pyöreä asia") tarkoittaa kuitenkin itse asiassa vain kasvin siemeniä. Itse kasvin nahuatlinkielinen nimi on *coaxihuitl* ("käärmekasvi"). Asteekit käyttivät aikoinaan atsteekkilumokiertoa uskonnollisissa seremonioissaan ja yhäkin tietyt muut eteläisen Meksikon syrjäisillä vuorilla elävät heimot käyttävät atsteekkilumokiertoa samoihin tarkoituksiin.

Ulkonäkö ja ominaisuudet
------------------------

Monivuotisella atsteekkilumokierrolla on ohuet sydämenmuotoiset lehdet, jotka ovat väriltään vihreitä, kuten myös kasvin sileät ja suippomaiset varret. Atsteekkilumokierron kukat ovat pitkiä ja valkoisia. Sen ruskeat ja pienet siemenet ovat pyöreitä ja muistuttavat korianterin siemeniä.

Kemialliset yhdisteet
---------------------

Atsteekkilumokierron siemenissä on havaittu useita eri alkaloideja. Ergiinin pitoisuus on selvästi suurin, 0,0065 %.

### Alkaloidien osuudet prosentteina

| Alkaloidin nimi | Osuus kuivien siementen painosta |
| --- | --- |
| chanoklaviini | 0,0005 |
| elymoklaviini | 0,0005 |
| ergiini | 0,0065 |
| isoergiini | 0,0020 |
| lysergoli | 0,0005 |
| muut ja tunnistamattomat | 0,0020 |
| Yhteensä | 0,012 |

Käyttö päihteenä
----------------

### Historia

Atsteekkilumokierron siemenillä on pitkä historia päihteenä etenkin Meksikon vuoristossa eläneiden heimojen keskuudessa. Francisco Hernandez kuvaili 1500-luvun loppupuolen kirjoituksissaan asteekkipappien syöneen kyseisiä siemeniä ollakseen kykeneviä vastaanottamaan yliluonnollisia viestejä ja kommunikoidakseen jumaliensa kanssa. Hernandezin mukaan papit näkivät näkyjä ja kokivat kauhistuttavia hallusinaatioita atsteekkilumokierron siementen vaikutuksen alaisena. Asteekit käyttivät siemeniä myös maagisten voiteiden ainesosana.

Muinaisten kirjoitusten perusteella meksikolaisheimot käyttivät atsteekkilumokierron siemeniä hyvin laajalti myös lääkinnällisiin tarkoituksiin, kuten ilmavaivojen ja sukupuolitautien hoitoon, kivun hillitsemiseen ja kasvainten poistoon. Siementen uskottiin sisältävän jumaluuden, joka oikein lepyteltynä saisi aikaan ihmeitä.

### Vaikutukset

Kanadalainen psykiatri Osmond kokeili vuonna 1955 atsteekkilumokierron siemeniä useita kertoja päihtymistarkoituksessa. 60–100 siemenen annokset aiheuttivat hänelle apatiaa ja voimattomuutta sekä kasvanutta visuaalista herkkyyttä. Neljän tunnin jälkeen seurasi pidemmän aikaa kestävä vaihe, jolloin hän koki rentouttavan tyytyväisyyden tunteen. Vuonna 1958 Kinross-Wright kuitenkin julkaisi tekemiään kokeita, joissa kahdeksasta miespuolisesta vapaaehtoisesta jokainen oli ottanut siemeniä enimmillään 125 kappaletta kokematta mitään todettavissa olevia vaikutuksia.

1950-luvulla myös CIA tutki MKULTRA-ohjelmansa 22. alahankkeessa atsteekkilumokierron siementen vaikutuksia. Kokeissa selvisi, että siementen psykologiset vaikutukset vaihtelivat niiden alkuperämaan mukaan. Kuubalaisen lajikkeen siemenet olivat pieniä, eivätkä niiden vaikutukset olleet niin syviä kuin suurempien meksikolaisen lajikkeen siementen vaikutukset.

Kuvia
-----

* Atsteekkilumokierron kukka.Atsteekkilumokierron kukka.
* Nuoren kasvin lehtiä ja kär­ki­ver­so.Nuoren kasvin lehtiä ja kär­ki­ver­so.
* Atsteekki­lu­mo­kier­ron sie­me­net si­säl­tä­vät LSA:ta.Atsteekki­lu­mo­kier­ron sie­me­net si­säl­tä­vät LSA:ta.

Lähteet
-------

1. ↑  *Ipomoea corymbosa* (L.) Roth *GBIF*. Viitattu 9.6.2022.
2. ↑  ONKI, Kassu: *Turbina corymbosa* *finto.fi*. Viitattu 26.9.2023.
3. ↑  Lääkealan turvallisuus- ja kehittämiskeskuksen päätös lääkeluettelosta *finlex.fi*. Viitattu 26.9.2023.
4. ↑  *Turbina corymbosa* (L.) Raf. *ITIS*.  (englanniksi)
5. ↑  *Turbina corymbosa* (L.) Raf. *GBIF—the Global Biodiversity Information Facility*.
6. 1 2  Wasson, Gordon R.: Notes on the Present Status of Ololiuhqui and the Other Hallucinogens of Mexico.  *Botanical Museum Leaflets*, 22.11.1963, nro 6.  Harvard University. Artikkelin verkkoversio.  (englanniksi)
7. 1 2 3 4 5 6 7  Hofmann, Albert: Teonanácatl and Ololiuqui, two ancient magic drugs of Mexico.  *Bulletin on Narcotics*, 1971, nro 1. Artikkelin verkkoversio.  (englanniksi)
8. ↑  *Turbina corymbosa* (L.) Raf. Christmasvine *USDA*.  (englanniksi)
9. ↑  Project MKULTRA Subproject 22 (pdf)  5.12.1956. CIA FOIA.  Arkistoitu 2.7.2017. Viitattu 16.11.2017. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Taksonitunnisteet |
| --- |
|  |
| Turbina corymbosa | 
* Wikidata: Q133545
* Wikispecies: Ipomoea corymbosa
* AoFP: 1822
* APDB: 9334
* APNI: 195084
* ATRF: Turbina\_corymbosa
* CoL: 59MNL
* EoL: 580871
* EPPO: TUNCO
* GBIF: 5341706
* GRIN: 310542
* iNaturalist: 170052
* IPNI: 271295-1
* IRMNG: 10205495
* ISC: 117701
* ITIS: 30893
* NatureServe: 2.143440
* NCBI: 139766
* Open Tree of Life: 938945
* Plant List: tro-8500772
* PLANTS: TUCO
* POWO: urn:lsid:ipni.org:names:271295-1
* Tropicos: 8500772
* WFO: wfo-0001297287

 |
|  |
| Convolvulus corymbosus | 
* Wikidata: Q24006173
* APDB: 35110
* APNI: 206655
* BHL: 586842
* GRIN: 11294
* IPNI: 266075-1
* IRMNG: 10716645
* ITIS: 511305
* POWO: urn:lsid:ipni.org:names:266075-1
* Tropicos: 8500820
* WFO: wfo-0001297330

 |

 |